钦定古今图书集成/历象汇编/历法典/第103卷 > 《新法历书一》 > 图
## 钦定古今图书集成/历象汇编/历法典/第103卷 > 《新法历书一》 > 图

则丁己两角百二十度而此两角既等即各得六十度则此形之三角三边俱等夫丁己巳子两线等则己癸垂线所分之丁癸子癸两直角亦等而己癸同腰则丁癸与癸子必等丁癸为丁子之半丁壬为丁己之半全线等则所分必

等是丁癸与丁壬等，与《壬己》亦等。

《系题》两弧，各有其正半弦，两半弦至弧之点，在六十
度之左右，而距度点等。其前两正半弦之较，即后两
半弦。

如前图丙己戊弧六十度，丙己弧五十度，己戊弧十
度，丙己之正半弦，己辛《简表》先得七千六百六十。丙
丁弧七十度，丁戊弧亦十度，丙丁弧之正半弦，为丁
庚先得九千三百九十六。今求丁戊弧之半弦，其法
以己辛、丁庚两半弦相减，得丁癸较一千七百三十。